open-index/open-wikipedia-markdown huggingface dataset:
சாவித்திரி குணசேகரா

**சாவித்திரி குணசேகரா** (*Savitri Goonesekere*) இலங்கையைச் சேர்ந்த ஒரு சட்ட வல்லுநர் மற்றும் கல்வியாளர்  ஆவார். இவர் குழந்தைகளின் உரிமைகள் குறித்த பன்னாட்டு நிபுணர்.

## கல்வி
சாவித்திரி குணசேகரா கொழும்பில் உள்ள மகளிர் கல்வியில் பட்டப்படிப்பினை முடித்தார். 1961ஆம் ஆண்டு பேராதனைப் பல்கலைக்கழகத்தில் சட்டப்படிப்பினை முடித்து 1962ஆம் அண்டு ஹார்வர்டு சட்டப்பள்ளியில் சட்டப்படிப்பில் முதுநிலைப் பட்டம் பெற்றார்.

## தொழில்
1983-ல் இலங்கை திறந்த நிலைப் பல்கலைக்கழகத்தில் நியமிக்கப்பட்ட முதல் பெண் சட்டப் பேராசிரியை குணசேகரே ஆவார். இவர் 1999 முதல் 2002 வரை கொழும்பு பல்கலைக்கழகத்தின் முதல் பெண் துணைவேந்தராக  பணியாற்றினார். பின்னர் ஐக்கிய நாடுகள் அவையின் பொதுச் செயலாளரின் குழந்தைகளுக்கு எதிரான வன்முறை பற்றிய ஆய்வின் ஆசிரியர் குழுவில் பணியாற்றினார்.

சிறந்த எழுத்தாளரான குணசேகரே இலங்கையில் நவீன சட்டக் கல்வியின் பரிணாம வளர்ச்சியில் முக்கியப் பங்கு வகித்தார். குடும்பச் சட்டம் மற்றும் குழந்தைத் தொழிலாளர் பிரச்சினைகள் குறித்த இவரது படைப்புகள் பின்வருவன: *இலங்கையில் குழந்தைத் தொழிலாளர்: கடந்த காலத்திலிருந்து கற்றல்* (ILO:1993); *குழந்தைகள், சட்டம் மற்றும் நீதி: ஒரு தெற்காசியக் கண்ணோட்டம்* (சேஜ்: 1998); *தெற்காசியாவில் வன்முறை, சட்டம் மற்றும் பெண்களின் உரிமைகள்* என்ற ஆசிரியராகவும் (சேஜ்:2004).

## பிற நடவடிக்கைகள்

* குழந்தைகளுக்கு எதிரான வன்முறையை முடிவுக்குக் கொண்டுவருவதற்கான உலகளாவிய கூட்டு, வாரிய உறுப்பினராகவும் செயல்பட்டார்.

## அங்கீகாரம்

* 2008 – ஃபுக்குவோக்கா ஆசியப் பண்பாட்டுப் பரிசு 
* 27 மார்ச் 2019 அன்று, இலங்கை நாடாளுமன்றத்தால் 12 பெண்களை மாற்றத்திற்கான ஒருவராக குணசேகர் கவுரவிக்கப்பட்டார்.

## மேற்கோள்கள்

## வெளி இணைப்புகள்

* ஆசிய வளர்ச்சி வங்கி

பகுப்பு:சிங்கள எழுத்தாளர்கள்
பகுப்பு:வாழும் மக்கள்
சோஃபுனுவோ

**சோஃபுனுவோ** என்பது ஒரு அங்கமி நாகா இனத்தின்  நாட்டுப்புறக் கதையாகும், இது ஒரு தாயையும் அவரது குழந்தையையும் பற்றிய ஒரு கதையாகும், அவர்கள் பல்வேறு துன்பங்களைத் தாண்டி ருசோமாவில் உள்ள தங்கள் சொந்த கிராமத்திற்குத் திரும்பும் வழியில் பரிதாபமாக உயிரிழந்தனர்.

## கதையின் பின்னணி
சோஃபுனுவோ என்பவள் ருசோமா கிராமத்தைச் சேர்ந்த ஒரு அழகான பெண். அவள் வேறொரு கிராமத்தைச் சேர்ந்த ஒருவனுடன் திருமணம் செய்துகொண்டாள். ஒரு மனைவியாக, அவள் தன் கணவன் மீது  அசைக்க முடியாத நம்பிக்கையையும் விசுவாசத்தையும் வைத்திருக்கிறாள். எல்லா அழகான ஆடைகளையும் அணிந்து அவனை கவர்ச்சித்தாள். ஆனால் அங்குள்ள  சில பெண்களால் அவளது திருமண வெற்றியைப் பற்றிய பொறாமையை மறைக்க முடியவில்லை. அவர்கள் அவள் கணவனிடம் அவளை  விவாகரத்து செய்ய தூண்டினர். இறுதியாக அவனும் அவர்களின் வீண் பழிக்கு மயங்கி விவாகரத்து செய்ததால்  சோஃபுனுவோ அவரை விட்டு பிரிந்து செல்ல வேண்டிய கட்டாயம் ஏற்பட்டது. ஒரு நாள் இரவு அவள் தன் குழந்தையைத் தூக்கிக் கொண்டு எரியும் தீபத்தை மட்டும் ஏந்தியபடி தன் கணவன் வீட்டை விட்டு வெளியேறி  தன் மூதாதையரின் ஊருக்குப் புறப்பட்டாள். கடினமான பாலைவன நிலப்பரப்பைக் கடந்து செல்லும் வழியில், மேலும் சோதனையாக ஒரு தீய ஆவியின் கூர்மையான ஈட்டியால் அவள் கொல்லப்பட்டாள். அவள் குழந்தையைத் தனியாக விட்டுவிட்டு உயிரிழந்தாள். சிறிது நேரத்திற்குப் பிறகு,அந்த குழந்தையும்  தனது தாயின் சடலத்தில் நீட்டிக்கொண்டிருந்த விலா எலும்பால் விழுந்து இறந்தது, அப்படியே அவை இரண்டும் மனித வடிவிலான கற்களாக உருமாறின.

இந்த சம்பவம் குறித்து கேள்விப்பட்ட அவர்களது உறவினர்கள் அவர்களை தேடி சென்று கற்களை கண்டெடுத்தனர். அவர்கள் தாய்- சிலையும் குழந்தையின் சிலையையும் தனித்தனியாக பிரித்தெடுக்க முயன்ற போது கடுமையான புயல் ஏற்பட்டு அவர்களின் முயற்சி தோல்வியடைந்தது. அவற்றை ஒன்றாகவே கட்டி  இழுத்தபோது, காற்று முற்றிலும் அமைதியாக இருந்தது. இதன்படி இரண்டையும் பிரிக்கவே முடியாதென்பதை மக்கள் புரிந்து கொண்டனர்.சோஃபுனுவோ மற்றும் அவரது குழந்தையின் கற்சிலைகள்  ருசோமாவுக்கு கொண்டு வரப்பட்டன, இன்றும்  அவர்கள் பெரிய புராணக்கதைகளாக மக்கள் மனதில் உள்ளனர்.

## கலாச்சார மரபின் தொடர்ச்சி

### திரைப்படம்
இந்த நாட்டுப்புறக் கதையின் பாதிப்பில்  2005 ஆம் ஆண்டு *நான் சந்திரனா?* *சோப்ஃபுனுவோவின் சரித்திரம் என்ற பெயரில்*, மெட்வினுவோ சக்ரி இயக்கிய ஒரு ஆவண நாடகத் திரைப்படம் வெளியானது. தலைப்பில் உள்ள சந்திரன் அவளது வழிகாட்டியாக இருந்து செயல்பட்டதால் ஒரு உருவக உத்வேகமாக இடம்பெற்றுள்ளது, நாடகமாக்கல், படங்கள், அசல் பாடல்கள் மற்றும் நேர்காணல்கள் போன்றவைகள் மூலம் சோப்ஃபுனுவோவின் வாழ்க்கையின் பல்வேறு கட்டங்கள் சொல்லப்பட்டுள்ளது.  செயல்படுகிறது. நாகாலாந்தில் உள்ள ருசோமா மற்றும் விஸ்வேமா ஆகிய இடங்களில் படத்தின் படப்பிடிப்பு நடைபெற்றது.

## மேற்கோள்கள்

பகுப்பு:நாகாலாந்தின் பண்பாடு
பகுப்பு:நாட்டுப்புறக் கதைகள்
பூஜா மோத்வானி

**பூஜா மோத்வானி** (*Pooja Motwani*) தில்லியைச் சேர்ந்த இந்திய ஆடை வடிவமைப்பாளர் ஆவார்.

## தொழில்
சூலை 2013-ல், இவர் திருமண ஆடை சேகரிப்பு கடையை தில்லியில் 'ஜாஸ்' என்ற பெயரில் தொடங்கினார். ”*மை ராஜஸ்தான் விழா*”, ”*மை ராஜஸ்தான் கருப்பொருள்”* மற்றும் அங்கீகாரமளித்தல் உள்ளிட்ட பல நிகழ்வுகளில் மோத்வானி ஈடுபட்டுள்ளார்.

## சாதனைகள்
மோத்வானி *மான் ஸ்டில் அறக்கட்டளை*  வழங்கிய தங்கச் சாதனை விருது மற்றும் சேவா புரஸ்கார் விருதினைப் பெற்றுள்ளார். 2019ஆம் ஆண்டு வாக்கெடுப்பில், மோத்வானி தனது விருப்பமான உடையணிந்த அரசியல்வாதியாக நரேந்திர மோதியைத் தேர்ந்தெடுத்தார்.

*

## மேற்கோள்கள்


பகுப்பு:Articles with hCards
பகுப்பு:வாழும் மக்கள்
பகுப்பு:இந்தியப் பெண் அலங்கார வடிவமைப்பாளர்கள்
கொல்லக்காயில் தேவகி அம்மா

**கொல்லக்காயில் தேவகி அம்மா** (*Kollakkayil Devaki Amma*)(பிறப்பு c. 1934 ) என்பவர் இந்திய விவசாயப் பெண் ஆவார். இவர் ஒரு வாகன விபத்து காரணமாக விவசாயம் செய்வதிலிருந்து காடு வளர்க்கத் தொடங்கினார். தற்போது 4.5 ஏக்கர் பரப்பளவில் 3,000க்கும் மேற்பட்ட மரங்களை இவர் வளர்த்துள்ளார். இவரது பணிக்காக நாரி சக்தி விருது உட்படப் பல விருதுகளைப் பெற்றுள்ளார்.

## ஆரம்ப கால வாழ்க்கை
தேவகி அம்மா 1934ஆம் ஆண்டு கேரளாவில் ஆலப்புழா மாவட்டத்தில் உள்ள முகத்துக்குளத்தில் பிறந்தார். தோட்டக்கலை மீதான இவரது ஆர்வம் இவரது தாத்தாவால் ஏற்படுத்தப்பட்டது. தேவகி அம்மா, ஆசிரியையாக இருந்த கோபாலகிருஷ்ண பிள்ளையை மணந்து, நெல் விளையும் வயல்களில் வேலை செய்து வந்தார். 1980ஆம் ஆண்டில், தேவகி அம்மா ஒரு பயங்கரமான வாகன விபத்தில் சிக்கி, மூன்று வருடங்கள் படுக்கையிலிருந்தார்.

## காடு
விபத்திலிருந்து மீண்ட பிறகு, தேவகி அம்மாவால் நெல் வயல்களில் வேலை செய்ய முடியாமல் போனதால், தனது வீட்டின் பின்னால் உள்ளத் தோட்டத்தில் மரங்களை நடத் தொடங்கினார். காலப்போக்கில் இவர் 4.5 ஏக்கர் நிலப்பகுதி காடாக மாறியது. இதில் கிருஷ்ணானல், மஹோகனி, மா, கஸ்தூரி, பைன், நட்சத்திரம் மற்றும் புளி உட்பட 3,000 மரங்கள் உள்ளன. அரிய தாவரங்களும் இவர் வளர்த்த காடுகளில் உள்ளன. மேலும் அமுர் வல்லூறு, ப்ளூத்ரோட்ஸ், நெடுங்கால் உள்ளான், ஈப்பிடிப்பான் மற்றும் மரகதப் புறாக்கள் போன்ற பறவைகளின் வாழிடமாக இந்த காடுகள் உள்ளன. தேவகி அம்மா முப்பத்தைந்து ஆண்டுகளுக்கும் மேலாக இந்தக் காட்டில் கால்நடைகளை வளர்த்தும், மழைநீரைச் சேகரித்தும் பணியாற்றி வருகின்றார்.

## விருதுகள்
தேவகி அம்மாவுக்கு ஆலப்புழா மாவட்டத்தின் சமூக வனவியல் விருதும், விஞ்ஞான பாரதியின் பூமித்ரா விருதும் வழங்கப்பட்டது. கேரள மாநிலம் இவருக்கு அரி வியக்தி விருதினையும் . தேசிய அளவில் இவர் இந்திரா பிரியதர்ஷினி விருக்ஷமித்ரா விருது மற்றும் நாரி சக்தி விருதினையும் பெற்றார்.

## மேற்கோள்கள்

பகுப்பு:Articles with hCards
பகுப்பு:ஆலப்புழை மாவட்ட மக்கள்
பகுப்பு:வாழும் மக்கள்
ஓம்வதி தேவி

**ஓம்வதி தேவி** (*Omvati Devi*)(பிறப்பு 1949) என்பவர் இந்திய அரசியல்வாதியும் உத்தரப் பிரதேச மாநிலத்தில் உள்ள பிஜ்னோர் மக்களவைத் தொகுதியிலிருந்து சமாஜ்வாதி கட்சி வேட்பாளராகத் தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 12வது மக்களவையின் உறுப்பினராக இருந்தார்.

## ஆரம்ப கால வாழ்க்கை
ஓம்வதி 1949ஆம் ஆண்டு பிஜ்னோரில் (உத்திரப் பிரதேசம்) உள்ள தகாவாலி கிராமத்தில் பிறந்தார். இவர் சூன் 1959-ல் ஆர். கே. சிங்கைத் திருமணம் செய்து கொண்டார். இவர்களுக்கு ஒரு மகன் மற்றும் நான்கு மகள்கள் உள்ளனர்.

## கல்வி மற்றும் தொழில்
ஓம்வதி தனது பள்ளிப் படிப்பை தாம்பூர் ஆர். எஸ். எம். பட்டப்படிப்புக் கல்லூரியில் முடித்தார். 1985ஆம் ஆண்டு உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1998-ல் ஓம்வதி 12வது மக்களவைக்கு உறுப்பினராகத் தேர்ந்தெடுக்கப்பட்டார்.

* உறுப்பினர், தொழிலாளர் நலக் குழு
* உறுப்பினர், பயனர்கள் குழு, வடக்கு ரயில்வே
* உறுப்பினர், ஆலோசனைக் குழு, இரசாயனங்கள் மற்றும் உரங்கள் அமைச்சகம்

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:12வது மக்களவை உறுப்பினர்கள்
இந்திய ஒன்றியம்

**இந்திய ஒன்றியம்** (*Union of India* or *Indian Union*) என்பது கீழ்கண்டவற்றைக் குறிக்கலாம்:

* இந்தியா என்ற நாடு
* இந்திய மேலாட்சி அரசு (1947–1950)
* இந்திய அரசியலமைப்பின் 300 வது பிரிவின்படி "இந்திய ஒன்றியம்" என்ற சட்டப்பூர்வ பெயர் கொண்ட இந்திய அரசு
* இந்தியாவின் அரசியல் ஒருங்கிணைப்பு
கனக் லதா சிங்

**கனக் லதா சிங்** (*Kanak Lata Singh*)(பிறப்பு: 1 சனவரி 1962, தியோரியா உத்தரப் பிரதேசம்) சமாஜ்வாடி கட்சியைச் சேர்ந்த அரசியல்வாதி ஆவார்.

## கல்வி
கனக் சிறீ மோகன் சிங் மற்றும் ஊர்மிளா சிங் தம்பதியரின் மகளாக சனவரி 1, 1962ஆம் நாளன்று வில் ஜெய்நகரில் பிறந்தார். லதா சிங் இலக்னோவின் மத்திய தொகுதியில் வசித்து வருபவர். கனக் லதா சிங் தனது பள்ளிக் கல்வியினை அலகாபாத்திலும் இடைநிலைக் கல்வியினை அலகாபாத்திலும், 1980 இளங்கலைப் பட்டப்படிப்பினை இலக்னோ பல்கலைக்கழகத்திலும் முடித்தப் பின்னர், லக்னோ பல்கலைக்கழகத்தில் முதுகலை (பண்டைய வரலாறு) படித்துள்ளார்.

## அரசியல்
லதா சிங் சமாஜ்வாதி கட்சித் தலைவர் மறைந்த மோகன் சிங்கின் மகள் ஆவார். இவர் நாடாளுமன்ற மாநிலங்களவை உறுப்பினராக திசம்பர் 13, 20013 முதல் சூலை 4, 2017 வரை பணியாற்றினார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1962 பிறப்புகள்
ரேகா வர்மா

**ரேகா வர்மா** (*Rekha Verma*) என்பவர் இந்தியாவின் உத்தரப் பிரதேசத்தைச் சேர்ந்த அரசியல்வாதி ஆவார்.

## வாழ்க்கை
ரேகா வர்மா பாரதீய ஜனதா கட்சியின் உறுப்பினரும் பாஜகவின் தேசிய துணைத் தலைவர் ஆவார். வர்மா உத்தரப் பிரதேசத்தின் துராஹ்ரா மக்களவைத் தொகுதியிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார். இத்தேர்தலில் இவர் 360357 வாக்குகள் பெற்று 234682 வாக்குகள் பெற்ற பகுஜன் சமாஜ் கட்சியின் தாவூத்தை தோற்கடித்தார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:17வது மக்களவை உறுப்பினர்கள்
பகுப்பு:1973 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பூதிமுட்லு

**பூதிமுட்லு** (*Bothimutlu*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், வேப்பனப்பள்ளி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது சிகரமாகனப்பள்ளி ஊராட்சிக்கு உட்பட்டது.

## பெயராய்வு
போசள மன்னன் வீர இராமநாதன் தன் படைகளுக்கு உணவு சமைக்க இந்த இடத்தைப் பயன்படுத்தினான். அதற்காக இந்த இடத்தில் விரகு அடுப்பு பயன்படுத்தப்பட்டது. அச்சாம்பல் இப்பகுதியில் குவியலாக கொட்டபட்டதாக கூறப்படுகிறது. சாம்பல் குவியலாக இப்பகுதியில் இருந்ததால் (பூடுதி+முட்லு = பூதிமுட்லு) இப்பெயர் வந்தது எனப்படுகிறது.

*பூடுதி* என்ற தெலுங்குச் சொல்லுக்குச் சாம்பல் என்று பொருள். அதேபோல *முட்லு* என்ற தெலுங்கு சொல்லுக்கு குவியல் என்பது பொருளாகும். ஆக சாம்பல் குவியல் என்ற பொருளில் இந்த ஊருக்கு *பூதிமுட்லு* என்ற பெயர் வந்ததாக கோ. சீனிவாசன் கூறுகிறார்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  25 கிலோமீட்டர் தொலைவிலும், வேப்பனபள்ளியில் இருந்து 11 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 259 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 377 வீடுகள் உள்ளன. கிராமத்தின் மொத்த மக்கள் தொகையானது 1,604 ஆகும். இதில் பெண்களின் எண்ணிக்கை 782 என்றும், ஆண்களின் எண்ணிக்கை  822 என்றும் உள்ளது. கிராம மக்களில் ஆண்களின் கல்வியறிவு விகிதம் 72.38% என்றும், பெண்களின் கல்வியறிவு விகிதம் 53.20% என்றும் உள்ளது. ஆக கிராமத்தில் கல்வியறிவு பெற்றவர்கள் விகிதம் 63.03% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*கோதண்டராமர் திருக்கோயில், பூதிமுட்லு

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சூலியா ஜாத்ரா

**சூலியா ஜாத்ரா** (*Sulia Jatra*) எனும் திருவிழா மேற்கு ஒடிசாவின் பலாங்கீர் மாவட்டத்தில் அமைந்துள்ள கைர்குடா கிராமத்தில்  கொண்டாடப்படுகிறது. பௌச (தை) மாதத்தின் இரண்டாவது செவ்வாய்க் கிழமையன்று சூலியா ஜாத்ரா நடைபெறும். இவ்விழாவில் ஆயிரக்கணக்கான விலங்குகள் மற்றும் பறவைகள் பலியிடப்படுவதாகப் பரவலாகத் தெரிவிக்கப்படுகிறது.

## தோற்றம்
சூலியா ஜாத்ரா பழங்குடி சமூகங்களின் சூலியா கடவுளின் பெயரால் விழா நடைபெறுகிறது. விழா நடைபெறும் இடம் இயற்கையால் சூழப்பட்டுள்ளது. மிருக பலி கந்த பழங்குடியினரின் நீண்ட காலப் பாரம்பரியமாகும். சூலியா கடவுளுக்கு இரத்தம் செலுத்துவதன் மூலம் சமூகத்திற்கு வெற்றியையும் செழிப்பையும் தருவதாக இவர்கள் நம்புகின்றனர். 500 ஆண்டுகள் பழமையான இந்த பாரம்பரியத்தில் கந்தாவின் எட்டு துணை சாதிகள் சூலியாவை தங்கள் முதன்மை தெய்வமாக வழிபடுகின்றனர்.

## ஊடக பார்வையில்
சூலியா ஜாத்ரா குறித்த செய்திகள் ஊடகங்களில் பரவலாக இடம்பெறுகின்றன.

* கரன், ஜஜாதி (ஜனவரி 17, 2008). "தடைசெய்யப்பட்ட சூலியா ஜாத்ரா விழாவை பழங்குடியினர் கொண்டாடுகின்றனர்" (IBN லைவ். )
* திங்கட்கிழமை சூலியாவில் மிருக பலிக்கு எதிரான மனுவை உயர் நீதிமன்றம் விசாரிக்க உள்ளது". தி டைம்ஸ் ஆஃப் இந்தியா. சனவரி 8, 2011) 
* "ஒரிசாவில் பழங்குடியினர் நூற்றுக்கணக்கான விலங்குகளை பலியிடுகின்றனர்". டெக்கான் ஹெரால்டு. 11 ஜனவரி 2011 ()

## மேற்கோள்கள்

## வெளி இணைப்புகள்

* பாரம்பரியம் பழங்குடியினரின் திருவிழாவை விலங்குகளின் இரத்தத்தால் தெளித்தது
* சூலியா ஜாத்ரா
* ஒரிசாவில் பழங்குடியினர் நூற்றுக்கணக்கான விலங்குகளை பலியிடுகின்றனர்
* சூலியா ஜாத்ரா வரலாறு

பகுப்பு:பலாங்கீர் மாவட்டம்
பீர்லா திருவிழா

**பீர்லா திருவிழா** - மொஹரம் பண்டிகையே  தெலுங்கு பகுதிகளில் **பீர்லா பண்டிகை** என்று அழைக்கப்படுகிறது. ஷியா பழங்குடியினர் இந்த பண்டிகையை கொண்டாடுகிறார்கள். முஹம்மது நபியின் வழித்தோன்றல்களான, ஹசன் மற்றும் ஹுசைன் ஆகியோரின் உயிர் தியாகத்தை நினைவுகூர்ந்து ஊர்வலமாக  செல்கின்றனர். இரத்தம் கசியும்படி தங்களைத் தாங்களே வெட்டிக்கொண்டும் சாட்டையால் அடிதுக்கொண்டும் வளம் வருவார்கள். சில இடங்களில் நெருப்பில் மிதிப்பதும் உண்டு. பேரீச்சம்பழங்கள் பிர்லச்சாவடியில் வைக்கப்பட்டுள்ளன. இதில் இந்துக்களும் பங்கு கொள்கின்றனர். இது போன்ற பகுத்தறிவற்ற விஷயங்களை தோற்றுவிக்கும் பண்டிகைகளுக்கு இஸ்லாம் இடம் கொடுப்பதில்லை என இந்த பீர்லா பண்டிகைக்கு எதிரான ஃபத்வாக்கள் உள்ளன.

இத்திருவிழாக்கள் இந்தியாவின் தெலுங்கானா மாநிலம், ஆந்திரப் பிரதேசத்தின் ராயல சீமா பகுதியில் இந்துக்கள் மற்றும் முஸ்லிம்களால் கொண்டாடப்படும் ஒரு திருவிழா ஆகும். இது அஷுர்கானா எனப்படும் சூஃபி ஆலயங்களில் கொண்டாடப்படுகிறது. *ஆலம்* என்று அழைக்கப்படும் நினைவுச்சின்னத்தின் ஊர்வலம் முஹர்ரத்தின் ஒரு பகுதியாக எடுத்துச் செல்லப்படுகிறது. ஊர்வலத்தின் பல்வேறு உறுப்பினர்களால் பல நினைவுச்சின்னங்கள் நன்கொடையாக இருக்கலாம். தெலுங்கானாவில் உள்ள சில கிராமங்களில் ஒரே குடும்பத்தைச் சேர்ந்தவர்களால் (நசர்லா பல்லே, தெலுங்கானா) தலைமுறை தலைமுறையாக நன்கொடையாக வழங்கப்பட்ட நினைவுச்சின்னங்கள் உள்ளன.

## பிரு
பிரு என்ற சொல் சூஃபி தத்துவத்துடன் தொடர்புடையது. பிரு என்றால் குரு, அல்லது '"ஆன்மீக ஆசிரியர்"'.

ஆனால் சிலர் இதை "பஞ்சா" அல்லது "நிஷான்" அல்லது "ஆலம்" (கொடி) "பிரு" என்று பெயரிடுகின்றனர். நீண்ட காலம் அதே பெயரில் தொடர்ந்தது. இந்த பஞ்ச (பிரு) என்பது முஹர்ரம் மாதத்தின் முதல் 'ஆஷ்ரா' (பத்து நாட்கள்) விழாக்களில் பயன்படுத்தப்படும் 'பஞ்சா' அல்லது 'ஆலம்' (கொடி) ஆகும் . பிர்லா திருவிழாவில் பித்தளைப் பற்கள் குச்சிகளுடன் இணைக்கப்பட்டு அணிவகுத்துச் செல்லப்படுகின்றன. கர்பலா போரின் போது இமாம் ஹுசைன் மற்றும் அவரது குடும்பத்தினர் பயன்படுத்திய படைவண்டிகள், கேடயங்கள் மற்றும் கொடிகளின் மாதிரிகள் போன்றவைகளை, செய்து அவர்களின் அழியாத தன்மையை அங்கீகரித்து, நினைவு கூறும் வகையில் அணிவகுத்துச் செல்கின்றன.

## மேற்கோள்கள்

பகுப்பு:ஆந்திரப் பிரதேச விழாக்கள்
பகுப்பு:இசுலாமியப் பண்டிகைகள்
பகுப்பு:இசுலாமியப் பண்பாடு
கொத்தகொண்டா யாத்திரை

**கொத்தகொண்டா யாத்திரை** அல்லது *கோத்தகொண்ட வீரபத்ர சுவாமி பிரம்மோத்சவம்* என்பது இந்தியாவின் தெலுங்கானா மாநிலத்தில் மகர சங்கராந்தியின் போது கொண்டாடப்படும் ஒரு திருவிழா ஆகும். 

கரீம்நகர் மாவட்டம் பீமதேவர்பள்ளே மண்டலத்தில் உள்ள கோத்தகொண்டா கிராமத்தில்   இருந்து இந்த திருவிழா  யாத்திரை தொடங்குகிறது. 

**<u>வரலாறு:</u>**

அழகிய மலைகளால் சூழப்பட்டுள்ள கோதகொண்டா,  ஸ்ரீ வீரபத்ர சுவாமிக்கு (சிவபெருமானின் அவதாரம்) அர்ப்பணிக்கப்பட்ட புகழ்பெற்ற கோவிலைக்கொண்டு நாடு முழுவதும் அறியப்படுகிறது. கூட்டுறவு இயக்கத்திற்காக நாடு முழுவதும் அறியப்பட்ட புகழ்பெற்ற  முல்கனூர் கிராமத்திலிருந்து வெறும் 5 கி.மீ தான் அமைந்துள்ளது.  முன்னாள் பிரதமர் திரு. பி.வி.நரசிம்ம ராவ் தனது வாழ்நாளில் இந்த கூட்டுறவு சங்கத்திற்கு தலைமை தாங்கினார்.

கோதகொண்டா கிராமத்தை ஒட்டியுள்ள பாறை மலையில் காகதியர்களின் கட்டிடக்கலையை ஒத்த பெரிய கோட்டையின் இடிபாடுகள் உள்ளன. இம்மலையின் மேல் ஐந்து குளங்கள் உள்ளன. இவற்றில் இரண்டில் கடும் வறட்சி நிலையிலும் தண்ணீர் வற்றாமல் இருப்பதாக தெரிவிக்கப்பட்டுள்ளது. இந்த மலையின் அடிவாரத்தில் தான் வீரபத்ர சுவாமி கோவில் உள்ளது. ஒவ்வொரு ஆண்டும் ஜனவரி மாதத்தில் மூன்று நாள் கொண்டாடப்படும்  கோதகொண்டா யாத்திரை திருவிழாவிற்கு  தெலுங்கானா பகுதி முழுவதிலும் இருந்து ஆயிரக்கணக்கான பக்தர்கள் வந்து வழிபடுவார்கள்.

## அமைப்பு
வீரபத்ர ஸ்வாமியின் உக்கிரமான தோற்றம் கொண்ட கடவுளின் இருபுறமும் கேத்தம்மா மற்றும் மெடலம்மாவுடன் கோயில் அர்ப்பணிக்கப்பட்டுள்ளது.

## மேற்கோள்கள்

பகுப்பு:கரீம்நகர் மாவட்டம்
பகுப்பு:தெலங்காணா விழாக்கள்
கருங்கல்பாளையம்

**கருங்கல்பாளையம்** () என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும். மகாகவி பாரதி நினைவு நூலகம் என்ற பொது நூலகம் ஒன்று கருங்கல்பாளையத்தில் நிறுவப்பட்டுள்ளது.

கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள கருங்கல்பாளையம் பகுதியின் புவியியல் ஆள்கூறுகள்,  ஆகும். ஈரோடு, வீரப்பன்சத்திரம், மூலப்பாளையம், மூலப்பட்டறை, வீரப்பம்பாளையம், திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை கருங்கல்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.

இங்குள்ள சின்னமாரியம்மன் கோயில், சுப்பிரமணியசாமி கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன. மேலும், மாகாளியம்மன் கோயில் மற்றும் விசுவேசுவரர் பச்சியம்மன் கோயில் ஆகியவை கருங்கல்பாளையம் பகுதியிலுள்ள மற்ற முக்கிய கோயில்களாகும்.

## மேற்கோள்கள்

## வெளி இணைப்பு
* GeoHack - கருங்கல்பாளையம்

பகுப்பு:ஈரோடு மாவட்டத்திலுள்ள கிராமங்கள்
கோலாட்டம் (கருநாடகம்)

**கோலாட்டா** (*Kolata*)(**கோலாட்டம்**) என்பது தென்னிந்தியாவின் மேற்கு கடற்கரையில் உள்ள கருநாடக மாநிலத்தின் பாரம்பரிய நாட்டுப்புற நடனம் ஆகும். இந்த குச்சி நடனம் ஒரு வகை வீர நடன வகையாகும்.

## விளக்கம்
கோலாட்டா நடனம் இதன் வட இந்திய வடிவமான தாண்டியா ராஸிலிருந்து சற்று வித்தியாசமானது. இந்த நடனத்தை இரண்டு முறைகளில் ஆடுகின்றனர். முதல் நடன முறையானது வண்ணக் குச்சிகளைக் கொண்டு நிகழ்த்தப்படுகிறது. பொதுவாக ஆண்களும் பெண்களும் இணைந்து இந்த நடனத்தில் ஈடுபடுவார்கள். இது ஒப்பீட்டளவில் எளிமையான கோலாட்டா நடனமாகும். இரண்டாவது நடன முறையானது, கிராமிய பாடல்களுக்கு ஏற்ப ஆண்கள் மட்டுமே நடனமாடுவார்கள். இந்நடனத்தில் தடிமனான குச்சிகளைக் கொண்டு நடனமாடுவதால் இந்த நடனத்தினை நீண்ட நேரம் ஆடுவது கடினமானது.

'செலுவாயா செலுவோ தனி தண்டனா', 'கொலு கொலன்னா கொலு கொலே' போன்றவை கர்நாடகாவில் எளிமையான கோலாட்ட நடனத்திற்கான மிகவும் பிரபலமான பாடல்கள் ஆகும். ஆண்களின் கோலாட்டம் ஆடும் போது பாடப்படும் பாடல்கள் 'இந்திரா காந்தி கொண்டவண்ணா', 'பெலிசலகொண்டா கரே பேஜா' போன்றவை.

உலகெங்கிலும் உகாதி மற்றும் கன்னட ராஜ்யோத்சவா கொண்டாட்டங்களுக்காகக் கன்னடக் கூத்துக்களில் *செழுவய்யா செலுவோ* கோலாட்டம் நடத்தப்படுகிறது.

## நடன நடை
கையில் இரண்டு குச்சிகளுடன், ஒவ்வொரு நடனக் கலைஞரும் வெவ்வேறு தோரணைகள் மற்றும் தாளங்களில் குச்சிகளை அடிப்பார்கள். நடன பாணியிலும், பாடலிலும் கணிசமான வேறுபாடுகள் உள்ளன. மைசூர், மாண்டியா மற்றும் ஹாசன் மாவட்டங்களின் வொக்கலிகா, நாயக்கர் மற்றும் கொல்லா சமூகத்தைச் சேர்ந்தவர்கள் கோலாட்டத்தில் சிறந்து விளங்கும் சமூகத்தினர் ஆவார். மேலும் வட கர்நாடகாவின் ஹல்லக்கி கவுடா சமூகமும், குடகின் கொடவா சமூகமும் கோலாட்ட நடனத்திற்குப் பிரபலமானவர்களாவர்.

## மேற்கோள்கள்


பகுப்பு:கர்நாடகப் பண்பாடு
பகுப்பு:இந்திய நடனங்கள்
வைக்கோல் அறுவடை திருவிழா

**வைக்கோல் அறுவடை திருவிழா** என்பது இந்தியாவில் டிசம்பர் மாதம் நடைபெறும் மிசோரம் திருவிழாவாகும்.  மிசோரம் மக்களின் மொழியில் **பாவ்ல் குட்** என்று அழைக்கப்படும். *பாவ்ல்* என்றால் "வைக்கோல்" என்று அர்த்தம். எனவே பாவ்ல் குட் என்றால் வைக்கோல் அறுவடை திருவிழா என்று பொருள்படும். இது பொதுவாக டிசம்பரில் அறுவடை முடிந்த பிறகு இரண்டு நாட்களுக்கு ஒரு முக்கியமான திருவிழாவாகக் கொண்டாடப்படுகிறது.  இது மிசோரம் மக்களின் முக்கிய பண்டிகைகளில் ஒன்றாகும்,

## தோற்றம்
கி.பி. 1450 முதல் 1700 வரையிலான காலப்பகுதியில் மிசோரம் மக்கள் தியாவ் நதிக்கு அருகில் வாழ்ந்த காலப்பகுதியிலிருந்து இத்திருவிழாவின் தோற்றம் தொடங்குகிறது. ஒரு குறிப்பிட்ட காலத்தில் தொடர்ந்து மூன்று ஆண்டுகளாக கடுமையான பஞ்சம் ஏற்பட்டது. நான்காம் ஆண்டில் அமோக விளைச்சல் ஏற்பட்டது. இவ்வாறு ஏராளமான விளைச்சலைக் கொடுத்த கடவுளுக்கு நன்றி செலுத்தும் செயலாக மக்கள் இந்த வைக்கோல் அறுவடை திருவிழாவைக் கொண்டாடுகிறார்கள்.

## கொண்டாட்டம்
திருவிழாவின் போது சாவ்ங்நாட் எனப்படும் சடங்கு கடைப்பிடிக்கப்படுகிறது. அந்த சடங்கின் முக்கியமே இறைச்சி மற்றும் முட்டை சேர்க்கப்பட்டுள்ள விருந்து தான். சாவ்ங்நாட் சடங்கின் போது ஒவ்வொரு குடும்பத்தின் தாயும் அவரது குழந்தைகளும் இந்த திருவிழாவின் நோக்கத்திற்காக பிரத்யேகமாக கட்டப்பட்ட நினைவு மேடையில் அமர வைக்கப்பட்டு முதலாவது தாய் தனது குழந்தைகளுக்கு இறைச்சி மற்றும் முட்டைகளை ஊட்டுகிறார், பின்பதாக குழந்தைகள் தங்கள் தாய்க்கு முட்டை மற்றும் இறைச்சியுடன் உணவளிக்கிறார்கள். இறைவன் இம்மக்களை குழந்தைகளாக கருதி உணவூட்டுவதை நினைவு கூர்ந்து இந்த சடங்கு கடைபிடிக்கப்படுகிறது.. 

## மேற்கோள்கள்

பகுப்பு:இந்தியாவின் அறுவடை விழாக்கள்
மிம் குட்

**மிம் குட்** (*Mim Kut*) என்பது இந்தியா மற்றும் பர்மாவில் உள்ள சூ மக்களின் அறுவடைத் திருவிழாவாகும். இது வழக்கமாக ஆகத்து மற்றும் செப்டம்பர் மாதங்களில் கொண்டாடப்படுகிறது. மக்காச்சோளம், குறத்திப்பாசி மற்றும் சிறுதானிய முதல் அறுவடையின் போது நடைபெறுகிறது.

## தோற்றமும் வரலாறும்
மிம் குட் சோ மக்களின் பழமையான திருவிழாவாகக் கருதப்படுகிறது. இது இறந்தவர்கள் நினைவாகக் கொண்டாடப்படும் விழாவாகும். இந்த விழாவின் போது விருந்து ஒரு பகுதியாக உள்ளது. ஆனால் இந்த திருவிழாவின் போது எந்த வேடிக்கை மகிழ்ச்சியுடன் கூடிய நிகழ்வுகள் இல்லை.

## கொண்டாட்டம்
மிம் குட் மிகவும் ஆரவாரத்துடன் அரிசி-பீர் குடிப்பது, பாடுவது, நடனமாடுவது மற்றும் விருந்து வைப்பது போன்ற நடைமுறை மூலம் கொண்டாடப்படுகிறது. அறுவடையின் போது முதலில் அறுவடைச் செய்யப்படும் மாதிரிகள் இறந்தவர்களுக்காக அர்ப்பணிக்கப்படுகின்றன. இது 'அறுவடை திருவிழா' என அறியப்படுகிறது.
விழாவின் சிறப்பம்சங்கள்/முக்கிய சடங்குகள்

குக்கி மக்கள் இந்த முக்கியமான குக்கி திருவிழாவின் பழங்கால மரபுகளை மதிக்கும் வகையில் விழாக்களை நடத்துகின்றனர். இறந்த தங்கள் முன்னோர்களின் ஆத்மா சாந்தியடையவும் அவர்கள் அஞ்சலி செலுத்துகிறார்கள். ஆடம்பரமான நடன நிகழ்ச்சிகள் மற்றும் பாடல்களுடன் கலை நிகழ்ச்சிகள் பல்வேறு கிராமங்களைச் சேர்ந்த கலாச்சாரக் குழுக்களால் நிகழ்த்தப்படுகின்றன. பெரிய பாரம்பரிய மேளங்களை இசைத்தும், நீண்ட கொம்புகள் மற்றும் பிற வழக்கமான கருவிகளுடன் ஒத்திசைவான கேகோஃபோசு இசையுடன் கொண்டாடுகின்றனர். மிம்குட் மாநில திருவிழா, குக்கி சமுதாயத்தின் மகிழ்ச்சி மற்றும் கொண்டாட்டத்தில் மக்கள் சேர அனுமதிக்கிறார். குக்கி மக்கள் தங்கள் இன கலாச்சாரத்தை பிரதிபலிக்கும் கலைகள் மூலம் தமது வெளிப்படுத்துகிறார்கள்.

இந்த திருவிழா பிரமாண்டமான கொண்டாட்டமாக நடத்தப்பட்டாலும் மிம் குட் 2021-ஆம் ஆண்டில் கோவிட்-19 பெருந்தொற்று காரணமாக பெரிய அளவில் அனுசரிக்கப்படாமல் இருந்தது.

## மேற்கோள்கள்

பகுப்பு:இந்தியாவின் அறுவடை விழாக்கள்
கோவா மணற்சிற்ப விழா

**கோவா மணற்சிற்ப விழா** என்பது கோவா சுற்றுலாத்துறையுடன் இணைந்து மணல் வழிபாட்டு என்ற மணல் சிற்ப நிறுவனத்தால் நடத்தப்படும் கோவாவின் வருடாந்திர நிகழ்வாகும் . மூன்று நாள் விழாவான இது கோவாவின் பிரமாண்டமான மற்றும் அழகிய கடற்கரைகளில் ஒன்றான கண்டோலிம் கடற்கரையில்  கிறிஸ்துமஸுக்கு சற்று முன்னதாக டிசம்பர் மாதத்தில் நடைபெறுகிறது.

இது ஒரு குறிப்பிட்ட  தலைப்பை முன்னிலைப்படுத்த வெவ்வேறு கருப்பொருள்களுடன் நடைபெற்று வருகிறது. கோவா மணல் கலை விழாவானது ஜெர்ரி ஜோஸ் அவர்களின் கருத்தாக்கம் மற்றும் ஏற்பாடு செய்யப்பட்ட கலை விழாக்கள் மாணவர்கள் மற்றும் மணற்சிற்ப காலையில் ஆர்வமுள்ள இந்திய கலைஞர்களை உள்ளடக்கியது.

## GSAF 2009
கோவா மணற்சிற்ப விழாவின் தொடக்க ஆண்டான 2009 ஆம் ஆண்டிற்கான கருப்பொருள் புவி வெப்பமடைதல் ஆகும், இந்த கருப்பொருளை சிறப்பாக வெளிக்காட்டும் வகையில் ஆறு வெவ்வேறு மணல் சிற்பங்கள் செய்யப்பட்டன. ஒவ்வொரு மணல் சிற்பமும் கருப்பொருளை முன்னிலைப்படுத்தும் பிரச்சாரம் போல் இருந்தது.

## GSAF 2010
GSAF 2010 இன் கருப்பொருளான வனவிலங்கு பாதுகாப்பை சித்தரிக்கும் வகையில் கருப்பொருள் சார்ந்த கேளிக்கைப் பூங்கா ஒன்று மணற்சிற்பங்களைக் கொண்டே அமைக்கப்பட்டிருந்தது. முக்கிய திருவிழாவிற்கு சுமார் 3 நாட்களுக்கு முன்பாகவே, மும்பை, புனே மற்றும் கோவாவைச் சேர்ந்த மாணவர்கள் மற்றும் கலைஞர்கள் தங்கள் படைப்புகளை உருவாக்கத் தொடங்கினர், முற்றிலும் மணலால் செய்யப்பட்ட பல்வேறு அழிந்துவரும் உயிரினங்களைக் கொண்ட தனித்துவமான கேளிக்கை பூங்காவை உருவாக்கினர்.

## GSAF 2011
கோவா மணல் கலை விழா 2011 க்கான கருப்பொருள் **[[“Marine Life – Unseen Treasures under Water”|"கடல் வாழ்க்கை - தண்ணீருக்கு அடியில் உள்ள பொக்கிஷங்கள்"]]** . இந்த கருப்பொருளை சித்தரிக்கும் சில சிறந்த மணல் சிற்பங்களை மக்கள் கண்டு ரசித்தனர். மற்ற கலைஞர்களைத் தவிர, இந்த ஆண்டு கோவா மணல் கலை விழாவில் இங்கிலாந்தைச் சேர்ந்த உலகப் புகழ்பெற்ற மணல் சிற்பிகளில் ஒருவரான **[[Simon Smith-The Sand Wizard|சைமன் ஸ்மித்-தி சாண்ட் விஸார்ட்]]** கலந்து கொண்டார். மணற்சிற்ப கலைஞர்களில் முதன்மையானவராக கருதப்படும் சைமனின் கலைப் பணி உலகம் முழுவதும் போற்றப்பட்டுள்ளது.

திருவிழாவின் முக்கிய மூன்று நாட்களில் மணல் சிற்பங்கள், மணல் நடனம் மற்றும் மணல் சித்திரங்கள் போன்ற பல்வேறு மணல் கலை வடிவங்கள் காட்சிப்படுத்தப்படும். விருப்பமுள்ளவர்கள் மணல் கலை குறித்த இலவச பயிலரங்கிலும் கலந்து கொள்ளலாம். மணலில் மணல் சிற்பம்/வரைதல்/செய்திகளை எழுதுதல் அல்லது நியமிக்கப்பட்ட பயிற்சிக் குழியில் மணலுடன் விளையாடுவது போன்றவற்றை முயற்சிக்க அனைவரும் அழைக்கப்படுகின்றனர். இது ஒன்றுக்கொன்று போட்டி போடுவதற்காக அல்ல, கலையின் மீதான காதலுக்காக.

கலைஞர்கள் தங்கள் படைப்புகளை டிசம்பர் 10 முதல் தொடங்குவார்கள். அனைவருக்கும் நுழைவு இலவசம்

## மேற்கோள்கள்

## வெளி இணைப்புகள்

* முகநூல் பக்கம்
* 2012 இன் அதிகாரப்பூர்வ இணையதளம்

பகுப்பு:கோவாவில் சுற்றுலாத்துறை
பகுப்பு:கோவா
பகுப்பு:சிற்பக்கலை
கிசாமா பாரம்பரிய கிராமம்

**கிசாமா பாரம்பரிய கிராமம்** (*Kisama Heritage Village*)(**நாகா பாரம்பரிய கிராமம்**) என்பது இந்திய மாநிலமான நாகாலாந்தின் கோகிமா மாவட்டத்தில் உள்ள கிக்வேமா மற்றும் பெசாமா கிராமங்களுக்கு இடையே உள்ள மலைச் சரிவுகளில் அமைந்துள்ள ஒரு பாரம்பரிய கிராமமாகும். இந்தப் பாரம்பரிய மலைக் கிராமத்தில் ஆண்டுதோறும் இருவாட்சி திருவிழா நடைபெறுகிறது.

இந்தப் பாரம்பரிய கிராமம் நாகாலாந்தின் அனைத்து 17 இனக்குழுக்களுக்கும் சொந்தமானது. இக்கிராமம் உண்மையான பாரம்பரிய நாகா கிராமத்தின் உணர்வை வழங்கும் வகையில் வடிவமைக்கப்பட்டுள்ளது.

## பெயர்
கிசாமா என்ற இதன் பெயர் இரண்டு அண்டை கிராமங்களின் பெயர்களின் தொகுப்பாகும். **கி** குவேமாவிலிருந்தும் **சா** என்பது பெசாமவிலிருந்தும் **மா** என்பது இரண்டு சொல்லிருந்தும் பெறப்பட்டது.

## அமைவிடம்
கிசாமா பாரம்பரிய கிராமம் நாகாலாந்தின் தலைநகரான கோகிமாவிற்கு தெற்கே. கிக்வேமா மற்றும் பெசாமா இடையே ஆசிய நெடுஞ்சாலை 1 / தேசிய நெடுஞ்சாலை 2-ன் மேற்பகுதியில் தளம் அமைந்துள்ளது.

## மேற்கோள்கள்

## வெளி இணைப்புகள்

பகுப்பு:கோகிமா மாவட்டம்
பஸ்தர் லோகோத்சவ்

**பஸ்தர் லோகோத்சவ்**  என்பது சத்தீஸ்கரின் முக்கியமான மற்றும் கொண்டாட்டமான திருவிழா ஆகும், இது சத்தீஸ்கர் மாநிலத்தின் அனைத்து பழங்குடி நாட்டுப்புற கலாச்சாரத்தின் பிரதிநிதித்துவத்தை உள்ளடக்கியது. மழைக்காலம் முடிந்த பிறகு நடைபெறும் லோகோத்சவ்,விழாவில் பங்கேற்க சத்தீஸ்கரின் தொலைதூர கிராமங்களில் இருந்தும் கூட ஏராளமான பழங்குடியின குழுக்களை ஈர்க்கிறது. பஸ்தர் லோகோத்சவில் பழங்குடியினரின் கைவினைப் பொருட்கள் காட்சிக்கு வைக்கப்பட்டுள்ளன. சத்தீஸ்கரின் நாட்டுப்புற மக்களின் திருவிழாவைக் குறிக்கும் வகையில், பஸ்தரின் லோகோத்சவ் கலாச்சார நிகழ்வுகளின் வரிசையுடன் தொடங்குகிறது. சத்தீஸ்கரின் ஜகதல்பூர் பகுதியானது பஸ்தாபரப் என்ற சிறப்பு நிகழ்ச்சியை ஏற்பாடு செய்கிறது, இதில்  ஒவ்வொரு பழங்குடி சமூகங்களின் நடனம் மற்றும் பாடல்களின் சிறப்பம்சங்களைக் காணலாம். 

இந்த விழாவானது  பஸ்தர் தசரா என்ற முதன்மையான விழாவின் நீட்டிப்பாக கொண்டாடப்படுகிறது. மேலும் இது ஒரு பதினைந்து நாட்களுக்கு நீடிக்கும். இது பஸ்தாரின் முக்கிய அம்சங்களின் சிறப்பம்சத்தை வழங்குகிறது, இதில் சத்தீஷ்கரின் இயற்கை அழகு மற்றும் அற்புதமான மற்றும் நுண்கலை மற்றும் கைவினைப் படைப்புகள் அடங்கும்.

## சிறப்பம்சம்
*பஸ்தர் லோகோத்சவ்* என்பது அங்குள்ள பழங்குடியினரின் மரபுகள், பாரம்பரியம் மற்றும் கலாச்சாரம் ஆகியவை அங்கீகாரம் பெறும் ஒரு வகையான தளமாகும். லோகோத்சவின் போது, மாநிலத்தின் மற்ற பகுதிகள் மற்றும் பக்கத்து மாவட்டங்களிலிருந்தும் கூட மக்கள் இந்த நிகழ்வின் கவர்ச்சியான அழகை அனுபவிக்க வருகிறார்கள். மேலும், இந்தியாவின் பிற மாநிலங்களின் பழங்குடியினர் பஸ்தர் லோகோத்சவ்வில் ஆர்வத்துடன் கலந்து கொள்கின்றனர். திருவிழாவின் போது பஸ்தாரின் பழங்குடியினக் குழுக்களால் அரிதான அழகிய கைவினைப்பொருட்கள் விற்கப்படுகின்றன. சில சமயங்களில், மற்ற நாடுகளிலிருந்து வரும் சுற்றுலாப் பயணிகளும் பஸ்தர் லோகோத்சவ்வில் காணப்படுகின்றனர். இது பிராந்திய எல்லைகளைக் கடந்த லோகோத்சவின் அபரிமிதமான பிரபலத்தைக் குறிக்கிறது. வண்ணமயமான மற்றும் வரலாற்று கலாச்சார அடையாளமாக, பஸ்தர் லோகோத்சவ் சத்தீஸ்கரின் சுற்றுலா வாய்ப்புகளை மேம்படுத்துகிறது. விளம்பர பிரச்சாரங்கள் மற்றும் மாநிலத்தின் பார்வையிடும் இணையதளங்களில், பஸ்தர் லோகோத்சவ் பற்றிய குறிப்பு அடிக்கடி காணப்படுகிறது. சத்தீஸ்கர் மாநிலத்தில் இதுபோன்ற பழங்குடியினர் பண்டிகைகளை மாநில அரசு எப்போதும் ஊக்குவிக்கிறது. பஸ்தர் லோகோத்சவ் மாநிலத்தின் திருவிழாக்களுக்கு ஒரு துடிப்பான பரிமாணத்தை சேர்க்கிறது. 

## மேற்கோள்கள்

பகுப்பு:பஸ்தர் மாவட்டம்
பகுப்பு:சத்தீஸ்கர்
பகுப்பு:பண்டிகைகள்
பகுப்பு:இந்தியப் பண்டிகைகள்
தற்செயற்கண்டுபிடிப்பு கலை விழா

**தற்செயற்கண்டுபிரிப்பு கலை விழா** (*Serendipity Arts Festival*) என்பது கோவாவின் பனஜியில் திசம்பர் மாத இறுதியில் ஒரு வாரம் நடைபெறும் வருடாந்திர கலை விழா ஆகும். இந்த விழாவினை 2016ஆம் ஆண்டு *ஹீரோ எண்டர்பிரைஸின்* தலைவரான சுனில் காந்த் முன்ஜால் என்பவரால் துவக்கிவைக்கப்பட்டது. கலை, நாடகம், இசை, இலக்கியம், நடனம், உணவு மற்றும் கைவினைப்பொருட்கள் போன்ற பல துறை நிகழ்ச்சியாக இந்தியாவில் நடைபெறும் கலை விழா இதுவாகும். துறை இடைத் திருவிழாவாக நடைபெறும் இந்த விழா இந்திய ஊடகங்களில் தாக்கங்களை ஏற்படுத்தியுள்ளது.

இந்த திருவிழாவினை காண எவ்வித கட்டணமும் வசூலிப்பதில்லிஅ. 2018ஆம் ஆண்டு நடைபெற்ற இந்த விழாவில் 450,000 மேற்பட்டவர்கள் கலந்துகொண்டனர். 2019ஆண்டு விழாவில் மாண்டோவி ஆற்றின் சில பாரம்பரிய கட்டமைப்புகள் உட்பட 12 இடங்களில் நடைபெற்றது. மேலும் பட்டறைகள், நேரடி நிகழ்ச்சிகள் மற்றும் கலைக் கண்காட்சிகள் உட்பட 95க்கும் மேற்பட்ட நிகழ்வுகளைக் கொண்டிருந்தது. 

இந்த விழாவை இலாப நோக்கற்ற தற்செயற்கண்டுபிடிப்பு கலை அறக்கட்டளை அமைப்பு ஏற்பாடு செய்கின்றது. ஒவ்வொரு ஆண்டு விழாவும் ஒரு புதிய மேற்பார்வைக் குழுவால் திட்டமிட்டு நடத்தப்படுகிறது. 2019ஆம் ஆண்டில், காட்சிக் கலை நிகழ்ச்சிகளைக் கலைஞர்கள் ஜோதிந்திர ஜெயின் மற்றும் சுதர்சன் செட்டி, சமையல் கலைகளைச் சமையல் கலைஞர் ராகுல் அகர்கர், நடனம் மயூரி உபாத்யா, இசை சினேகா கான்வால்கர் மற்றும் பலர் இணைந்து நிகழ்த்தியிருந்தனர்.

## மேற்கோள்கள்

பகுப்பு:கோவா
கலா அகாதமி, கோவா

thumb| இந்தியாவின் 35வது பன்னாட்டு திரைப்பட விழாவின் (நவம்பர் 29 முதல் திசம்பர் 9, 2004 வரை நடைபெற்றது) தொடக்க விழாவிற்கான முக்கிய இடமான கோவாவின் கலா அகாதமியின் ஒரு காட்சி
**கலா அகாதமி** (Kala Academy) இந்தியாவின் கோவாவில் உள்ள கோவா அரசாங்கத்தால் நடத்தப்படும் ஒரு முக்கிய பண்பாட்டு மையமாகும். பிப்ரவரி 1970-ல் பனஜி, காம்பலில் தொடங்கப்பட்ட இந்நிறுவனம் ஒரு சமூக அமைப்பாகப் பதிவு செய்யப்பட்டது. இந்த கட்டிடம் சார்லசு கோர்ரியாவால் வடிவமைக்கப்பட்டது. இது "இசை, நடனம், நாடகம், நுண்கலை, நாட்டுப்புறக் கலை, இலக்கியம் போன்றவற்றை வளர்ப்பதற்கும், அதன் மூலம் கோவாவின் கலாச்சார ஒற்றுமையை மேம்படுத்துவதற்குமான உச்ச அமைப்பாக" உள்ளது.

கோவா அரசாங்கத்தால் நிதியளிக்கப்படும் இந்த மையம், இதன் ஆசிரியர்கள் மூலம் பயிற்சி அளிக்கிறது. மேலும் திருவிழாக்கள், போட்டிகள், கண்காட்சிகள், பயிற்சிப் பட்டறைகள், கருத்தரங்குகள் மற்றும் உள்ளூர் கலைகளின் பல்வேறு வடிவங்கள் தொடர்பான நிகழ்ச்சிகளையும் ஏற்பாடு செய்கிறது. இது 28 உறுப்பினர்களைக் கொண்ட பொதுக்குழுவினையும், 14 உறுப்பினர்களைக் கொண்ட நிர்வாகக் குழுவினையும் பல்வேறு  ஆலோசனைக் குழுக்களையும் கொண்டுள்ளது. 2019, ஆகத்து 29ஆம் தேதி, கோவா அரசு இந்த கட்டிடத்தைச் சரிசெய்யவோ அல்லது புதுப்பிக்கவோ முடியவில்லை எனத் தெரிவித்து இடிக்கப்பட வேண்டியிருக்கும் என அறிவித்தது.

## படங்கள்

## மேற்கோள்கள்

## வெளி இணைப்புகள்

* கலா அகாதமி தளம்

பகுப்பு:கோவா
கில்தா மித் லெப்சா

இடது|thumb| கில்தாமிக் லெப்சா பத்மசிறீ விருதை இந்தியக் குடியரசுத் தலைவர் பிரணாப் முகர்ஜியிடமிருந்து பெற்ற காட்சி. (ஏப்ரல் 20, 2013 புதுதில்லி)
**கில்தா மித் லெப்சா** (*Hilda Mit Lepcha*) என்பவர் லெப்சா நாட்டுப்புற இசை வல்லுநர் ஆவார். இவருக்கு இந்திய அரசு 2013-ல் பத்மசிறீ விருதினை வழங்கியது. கில்தாமித் பாரம்பரிய லெப்சா இசைக் கருவிகள் மற்றும் லெப்சா பாடல்களின் கலைஞராகச் சிறந்து விளங்கினார்.

## வாழ்க்கை
கில்தா மித் லெப்சா 1956ஆம் ஆண்டு மேற்கு வங்காளத்தின் டார்ஜீலிங் மாவட்டத்தில் உள்ள காளிம்பொங்கில் பிறந்தார். இவர் புகழ்பெற்ற லெப்சா இசைக்கலைஞர் சோனம் செரிங் லெப்சாவை மணந்தார்.

## இசைப்பயணம்
தனது கணவருடன் இணைந்து, கில்தா மித் லெப்சா பல ஆண்டுகளாக லெப்சா பாரம்பரிய இசைக்குக் குறிப்பிடத்தக்கப் பங்களிப்பைச் செய்து வருகிறார். பாரம்பரிய லெப்சா இசைக்கருவிகளின் கலைஞரைப் போலவே இவர் சிறந்து விளங்கினார். லெப்சா பாடல்களைப் பாடிக்கொண்டே அரிய இசைக்கருவியான தும்போக்கினை இசைப்பதில் வல்லவர். இவர் லெப்சா கலாச்சாரத்தை மேம்படுத்துவதற்கும் பாதுகாப்பதற்கும் குறிப்பிடத்தக்கப் பங்களிப்பைச் செய்து, ஏராளமான கலைஞர்களுக்குப் பயிற்சி அளித்துள்ளார்.

இவரது இசைப்பயணத்தில் 1988ஆம் ஆண்டில் *அப்னா உத்சவ்*, 1978-ல் *லோக் உத்சவ்*, 1993ஆம் ஆண்டில் அந்தமான் நிக்கோபார் தீவுகளில் *தவீப் உத்சவ்* மற்றும் 1998-ல் உலக இசை நாள் கொண்டாட்டங்கள் குறிப்பிடத்தக்கன.

## விருதுகள்
சிக்கிமின் லெப்சா இசைக்காக கில்தா மித் லெப்சா 2009ஆம் ஆண்டு சங்கீத நாடக அகாதமி விருதினைப் பெற்றார். மேற்கு வங்காளப் பகுதியினைச் சேர்ந்த பல நிறுவனங்களால் லெப்சா கௌரவிக்கப்பட்டார். இவருக்கு 2013ஆம் ஆண்டு பத்மசிறீ விருது இந்திய அரசால் வழங்கப்பட்டது.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1956 பிறப்புகள்
பாரா சாகித் தர்கா

வலது|thumb|250x250px| தர்காவின் முகப்பு
[வலது|thumb|250x250px| பராசாஹித் கல்லறைகளின் [Ziyarath|ஜியாரத்துக்காக (தரிசனம்) காத்திருக்கும் பக்தர்கள்]]
**பாரா சாகித் தர்கா** இந்தியாவின் ஆந்திர மாநிலம் நெல்லூரில் அமைந்துள்ளது. "பாரா சாகித் தர்கா" என்பதற்கு உருது மொழியில் "பன்னிரண்டு தியாகிகளின் ஆலயம்" என்று அர்த்தமாகும்.  இந்த தர்கா நெல்லூர் ஏரியின் கரையில் அமைந்துள்ளது. மேலும் இந்த தர்காவின் அருகிலேயே ஒரு ஈத்கா, ஒரு சுற்றுலா விடுதி மற்றும் அதன் அருகில் பூங்கா உள்ளது. இது ஹிஜ்ரியில் முஹர்ரம் மாதத்தில் ரொட்டியான் கி ஈத் / ரொட்டி பண்டிகையின் வருடாந்திர திருவிழாவின் சிறப்பிற்காக இசுலாமிய மக்களால் அறியப்படுகிறது. மேலும் இந்தியா முழுவதிலும் மற்றும் வெளிநாடுகளில் இருந்தும்  இசுலாமிய மக்களை ஈர்க்கிறது.

## வரலாறு
உள்ளூர் பாரம்பரியத்தின் படியும் தர்கா வளாகத்தில் உள்ள பாரசீக மொழியில் எழுதப்பட்ட  கற்பதக்கத்தின் படியும், அவை அப்பகுதிக்குள் முதன்முதலாக நுழைந்த இசுலாமிய  இராணுவத்தின் ஒரு பகுதியாக இருந்து **கரபாலா** போரில் வீரமரணம் அடைந்த போர்வீரர்களின் பன்னிரண்டு கல்லறைகள் இங்கு அமைக்கப்பட்டுள்ளன. 

## ரொட்டி பண்டிகை
ஆந்திர பிரதேசத்தின் நெல்லூர் மாவட்டத்தில் உள்ள புகழ்பெற்ற வழிபாட்டு தளங்களில் இதுவும் ஒன்றாகும், பல்வேறு இசுலாமிய திருவிழாக்களின் போது இங்கு நடைபெறும் நிகழ்ச்சிகளில் கலந்துகொள்ள பல்வேறு பிரபலங்கள்,  நாடு முழுவதிலும் மற்றும் வெளிநாடுகளில் இருந்தும்  பார்வையாளர்களை ஈர்க்கிறது. வருடந்தோறும். மொஹரம் மாதத்தில் மூன்று நாள் சிறப்பாக கொண்டாடப்படும் **ரொட்டி திருவிழா**வும் அத்தகையதே.

ஏராளமான பக்தர்கள் தங்கள் உடல்நலம், வாழ்க்கை, திருமண தாமதம் போன்றவற்றில் இருந்து விடுபட சிறப்பு பிரார்த்தனைகளுடன் வந்து, தங்கள் வேண்டுதல்கள் நிறைவேறும் வகையில் அருகில் உள்ள குளத்தில் ரொட்டி படைத்து வழிபடும் விழா வெகு விமரிசையாக கொண்டாடப்படுகின்றன. பிரார்த்தனையுடன் வருபவர்கள் தங்கள் வேண்டுதல் நிறைவேறும் போது அந்த ரொட்டிகளை எடுத்து வந்து கொடுப்பதும் வழக்கம். பாரா சாகித் தர்காவில் சந்தன கொண்டாட்டங்கள் ரொட்டேலா பந்துகா என்றும் அழைக்கப்படுகின்றன, இது **ரொட்டியோன் கி ஈத்** என்று  உருது மொழியில் அழைக்கப்படுகிறது, அதாவது இஸ்லாமிய சொற்களில் **ரொட்டிகளின் திருவிழா**. தர்காவில் இந்த திருவிழாவின் போது செய்யப்படும் வேண்டுதல்கள் நிறைவேறும் என்ற அதீத நம்பிக்கை பலருக்கும் உள்ளது. 

பார்வையாளர்கள் தங்களின் ரொட்டியை தங்களுக்கு ஒத்த விருப்பமுள்ளவர்களுடன் பரிமாறிக்கொள்வதோடு, தர்காவில் ஃபாத்திஹாவும் நிறைவேற்றப்பபடும்.  உர்ஸ் (பண்டிகை) காலத்துக்குக் காலம் உருவாகி, சூஃபித்துவத்திற்குக் காரணமாக இருக்கலாம்.

## ஈத்கா
ஈத் உல் பித்ர் (ரம்ஜான்) மற்றும் ஈத் அல்-அதா ( பக்ரீத் ) ஆகிய நாட்களில் ஈத் தொழுகைகளை ( கூட்டுத் தொழுகைகள்) தர்கா, அதன் வளாகத்தில்  நடத்துகிறது. இதுவே அந்த நகரத்தின் மிகப்பெரிய ஈத்காவாகும்.

## மேற்கோள்கள்

பகுப்பு:ஆந்திரப் பிரதேச விழாக்கள்
பகுப்பு:இசுலாமியப் பண்டிகைகள்
பிரம்மபுத்திரா கடற்கரை திருவிழா

**பிரம்மபுத்திரா கடற்கரை கொண்டாட்டம்** என்பது குவஹாத்தியில் பிரம்மபுத்திரா ஆற்றின்  கடற்கரை பள்ளத்தாக்கு பகுதியில் நடைபெறும் ஒரு திறந்தவெளி திருவிழா ஆகும். இது ஒவ்வொரு ஆண்டும் ஜனவரி மாதத்தில் அஸ்ஸாமில் அறுவடைத் திருவிழாவான மாக் பிஹுவுடன் இணைந்து நடைபெற்று வருகிறது.   இது இந்தியாவின் தென் மாநிலங்களில் நடைபெறும் பல்வேறு திருவிழாக்களில் இருந்து கருப்பொருளை பெற்று, அஸ்ஸாம் மாநிலத்தின் பண்பாடு மற்றும் பாரம்பரியத்தை பிரதிநிதித்துவப்படுத்துவது மற்றும் நவீனத்துவதுடன் கொண்டாடப்படும் சங்கமத்திருவிழா ஆகும்.  இந்த விழாவின் நோக்கம் உள்நாட்டு கலாச்சாரம், கைவினைப்பொருட்கள் மற்றும் அசாமின் பாரம்பரிய விளையாட்டுகளை மற்ற மாநிலங்களுக்கும் வெளிநாடுகளுக்கும்  பிரபலப்படுத்தும் நோக்கில் நடத்தப்படுகிறது.

## விழா ஏற்பாட்டாளர்கள்
அசாம் மாநில சுற்றுலா வளர்ச்சிக் கழகத்துடன் (ATDC) இணைந்து குவஹாத்தியில் உள்ள அசாம் படகுப் பந்தயம் மற்றும் படகோட்டம் சங்கம் (ABRRA) இந்த விழாவை ஏற்பாடு செய்து நடத்தி வருகிறது.  

## நிகழ்வுகள்
குறிப்பிட்ட காலங்களில், கடற்கரை முழுவதிலும் கண்காட்சிகள் அமைக்க திட்டமிடப்பட்டு அதற்கேற்ப அரங்குகள் அமைக்கப்படுகின்றன.  இந்த திருவிழாவில் கடற்கரை கிரிக்கெட்,கடற்கரை வாலிபால், வாட்டர் ராஃப்டிங், கேனோயிங் மற்றும் விண்ட் சர்ஃபிங், உறைபனிச்சறுக்கு, கயாக்கிங் மற்றும் ஏரோ விளையாட்டுகளான பலூனிங், பாராகிளைடிங் மற்றும் ஹேங் கிளைடிங் போன்ற பல்வேறு நிகழ்வுகள் நடைபெறும். பார்வையாளர்கள் மற்றும் சுற்றுலா பயணிகள் இந்நிகழ்ச்சிகளில் பங்கேற்று தங்கள் திறமைகளை வெளிப்படுத்தலாம். யானைப் பந்தயம், முட்டை உடைத்தல் மற்றும் சேவல் சண்டை போன்ற பாரம்பரிய விளையாட்டுகளும் மேற்சொல்லப்பட்ட  நவீன மற்றும் தொழில்நுட்ப மேம்பட்ட விளையாட்டுகளுடன் நடத்தப்படுகின்றன. குழந்தைகள் பங்கேற்கும் வகையில் அமர்ந்து படம் வரைதல், வண்ணம் தீட்டுதல் மற்றும் பட்டம் பறத்தல் போன்ற போட்டிகளும்  அவர்களுக்காகவே நடத்தப்படுகின்றன. பாரம்பரிய கைவினைப் பொருட்களின் கண்காட்சியும் திருவிழாவின் ஒரு பகுதியாக உள்ளது.  

## மேலும் பார்க்கவும்

* அஸ்ஸாமின் கலாச்சாரம்

## மேற்கோள்கள்

பகுப்பு:அசாமிய விழாக்கள்
ரிஷி பஞ்சமி

**ரிஷி பஞ்சமி** என்பது சந்திர நாட்காட்டியின் பத்ரபத் மாதத்தின் ஐந்தாவது நாள், மற்றும் விநாயக சதுர்த்தி நாளுக்கு அடுத்த நாள் ஆகும். இது சப்த ரிஷியின் பாரம்பரிய வழிபாடு என்று கருதப்படுகிறது. காஷ்யபர், அத்ரி, பரத்வாஜர், விஸ்வாமித்திரர், கௌதம மகரிஷி, ஜமதக்னி மற்றும் வசிஷ்டர் என்போரே அந்த ஏழு முனிவர்கள் ஆவார்கள் -கேரளாவின் சில பகுதிகளில் இந்த நாள் விஸ்வகர்மா பூஜையாகவும் அனுசரிக்கப்படுகிறது.  

இந்த விரதத்தில், சமுதாயத்தின் நலனுக்காக தங்கள் வாழ்க்கையை அர்ப்பணித்த பண்டைய ரிஷிகளின் மகத்தான செயல்களுக்கு மக்கள் மரியாதை, நன்றி மற்றும் நினைவை வெளிப்படுத்துகிறார்கள்.அதன்படி பொதுவாக இந்த விரதத்தை பெண்கள் கடைபிடித்து வருகிறார்கள்.   

சில ததீச் பிராமணர்கள் மற்றும் ராஜஸ்தானின் அகர்வால் மற்றும் மகேஸ்வரி மற்றும் காயஸ்தா போன்ற சமூக குழுக்களால் இந்த ரிஷி பஞ்சமி, ரக்ஷா பந்தன் அல்லது "'ராக்கி பண்டிகை'" என்றும் கொண்டாடப்படுகிறது. சகோதரிகள் தங்கள் உடன்பிறந்த ஆண்களின் நலனுக்காக வேண்டிக்கொண்டு  '"ராக்கி"' அல்லது '"புனித நூல்'" அவர்களின் கைகளில் கட்டுகிறார்கள் மேலும் சகோதரர்கள் மற்றும் சகோதரிகள் இருவரும் ஒருவருக்கொருவர் நலனுக்காக பிரார்த்தனை செய்து, ஒருவரையொருவர் பாதுகாப்பதாக சபதம் செய்கிறார்கள்.

## சடங்குகள்
ரிஷி பஞ்சமி அன்று, புனித நதிகள், குளங்கள் அல்லது பிற நீர்நிலைகளில் தலைமுழுகி குளிப்பது ஒரு முக்கிய சடங்கு ஆகும். விநாயகப் பெருமான், நவகிரகங்கள் (ஒன்பது கிரகக் கடவுள்கள்), சப்தர்ஷிகள் (ஏழு முனிவர்கள்) மற்றும் அருந்ததி  ஆகியோரை நினைவு கூர்ந்து இந்நாளில் வழிபாடு செய்கின்றனர். பெண்கள் கடவுளுக்கு ' பிரசாதம் ' வழங்குகிறார்கள் மற்றும் தங்கள் கணவர்களின் பாதங்களைக் கழுவுகிறார்கள். 

## மேலும் பார்க்கவும்

* கணேஷ் திருவிழா
* இந்து பண்டிகைகள்
* ரிஷி

## மேற்கோள்கள்

பகுப்பு:செப்டம்பர் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:இந்து சமய விழாக்கள்
காஃபியா கவிதை விழா

**காஃபியா கவிதை விழா** என்பது இந்தியாவின் புது டெல்லியில் ஆண்டுதோறும் நடைபெறும் ஒரு இலக்கிய விழா ஆகும்.    தில்லி நகரம் முழுவதிலும் உள்ள கவிதை ஆர்வலர்களை அவர்களின் எல்லைகளைத் தாண்டி ஒன்றிணைக்கும் முயற்சியாக இது நடைபெற்றது. கவிதை, இசை, நடனம் போன்ற கலை வடிவங்களை வேறு நிலைக்கு கொண்டு செல்லும் முயற்சி. 'காஃபியா' என்றால் பாசுரம் அல்லது செய்யுள் என்று பொருள்படும் இந்த விழாவின் நோக்கம் கவிஞர்கள் மற்றும் கலைஞர்களை ஒன்றிணைப்பதாகும்.

## சிறப்புகள்
இரண்டு நாள் நடைபெற்ற இந்த  இலக்கிய திருவிழாவில் **தஸ்தாங்கோய்** (உருது கதைசொல்லலின் பண்டைய கலை வடிவம்), **முஷைரா** (பாரம்பரிய உருது கவிதை சிம்போசியம்), கதக் பாராயணம், கவ்வாலி, கவிதையின் செயல்திறன் தழுவல், புகழ்பெற்ற கவிஞர்களின் விரிவுரைகள் மற்றும் பல நிகழ்வுகள் நடைபெற்றன.
தேசிய தலைநகர் பிராந்தியத்தில் பல்வேறு கலாச்சார மற்றும் இலக்கிய விழாக்களின் மையமாக விளங்கும் மிகவும் பிரபலமான **இந்திய வாழ்விட மையத்தின்** திறந்தவெளி அரங்கில் ஏற்பாடு செய்யப்பட்ட இந்த கவிதை விழா, குழு விவாதங்கள், கவிதை வாசிப்பு அமர்வுகள், நடன நிகழ்ச்சிகள் மற்றும் ஒரு புத்தக வெளியீட்டு விழா ஆகியவைகளைக் கொண்டு நடை பெற்றன, இவை அனைத்தும் பல்வேறு கலை வடிவங்களை அழகான மற்றும் படைப்புக் கலையுடன் இணைக்க உதவுவதை நோக்கமாகக் கொண்டிருந்தன.
### பங்கேற்பாளர்கள்
2015 காஃபியா கவிதை விழாவில் பின்வரும் எழுத்தாளர்கள் மற்றும் இலக்கிய ஆளுமைகள் கலந்து கொண்டனர்.  

* தீப்தி நவால்  
* சுகிர்தா பால் குமார் 
* அசோக் சக்ரதர்
* கெக்கி என். தாருவல்லா
* அருந்ததி சுப்ரமணியம்
* லட்சுமிசங்கர் வாஜ்பாயி 
* சோகைல் ஹஷ்மி
* சுமந்த் பத்ரா
* டிம்பிள் கவுர் 
* ராஜ் லிபர்ஹான் 
* பீஜி மோகன்
* ரானா சபி
* அதிதி மகேஸ்வரி 
* கவுசர் முனீர்
* சுதீப் சென் 
* அசீம் அப்பாஸி 
* ராகவேந்திர மது

## குறிப்புகள்

பகுப்பு:கவிதை விழாக்கள்
பகுப்பு:இந்திய இலக்கிய விழாக்கள்
பன்னாட்டு அணுசக்தி முகமையகத்தின் உறுப்பு நாடுகள்

வலது|thumb|400x400px|
**[[பன்னாட்டு அணுசக்தி முகமையகம்|பன்னாட்டு அணுசக்தி முகமையின்]] (IAEA) உறுப்பு நாடுகள் ,** அணுசக்தியின் அமைதியான பயன்பாட்டை ஊக்குவிக்கும் மற்றும் அணு ஆயுதங்கள் உட்பட எந்தவொரு இராணுவ நோக்கத்திற்கும் அதன் பயன்பாட்டைத் தடுக்கும் சர்வதேச அமைப்பில் இணைந்த நாடுகளாகும். IAEA ஆனது 29 ஜூலை 1957 இல் ஒரு தன்னாட்சி அமைப்பாக நிறுவப்பட்டது. ஐக்கிய நாடுகள் சபையிலிருந்து சுயாதீனமாக அதன் சொந்த சர்வதேச ஒப்பந்தம், IAEA சட்டத்தின் மூலம் நிறுவப்பட்டாலும்,  ஐ.நா பொதுச் சபை மற்றும்  பாதுகாப்பு அவையில் ஆகிய இரண்டிற்கும் அறிக்கை செய்கிறது. 1956 இன் போது, IAEAக்கான ஸ்தாபக ஆவணங்களை உருவாக்க IAEA சட்ட மாநாடு நடத்தப்பட்டது, மேலும் IAEA சட்டம் 1957 இல் ஒரு மாநாட்டில் முடிக்கப்பட்டது.

## உறுப்பு நாடுகளின் பட்டியல்
மார்ச் 2022  பெரும்பாலான ஐ. நா. உறுப்பினர்கள் மற்றும் திரு ஆட்சிப்பீடம் ஆகியவை IAEA இன் உறுப்பு நாடுகளாகும். உறுப்பினர் தேதிகள் கீழே பட்டியலிடப்பட்டுள்ளன.

## உறுப்பினர் அல்லாத நாடுகள்

### முன்னாள் உறுப்பு நாடுகள்
IAEAவில் இருந்து நான்கு நாடுகள் விலகியுள்ளன. வட கொரியா 1974 இல் உறுப்பினரானது,    ஆனால் 1994 ஆம் ஆண்டில் கவர்னர்கள் குழு அதன் பாதுகாப்பு ஒப்பந்தத்திற்கு இணங்காததைக் கண்டறிந்து, பெரும்பாலான தொழில்நுட்ப ஒத்துழைப்பை இடைநிறுத்தியது.  நிகரகுவா 1957 இல் உறுப்பினரானது, 1970 இல் அதன் உறுப்பினர் பதவியை திரும்பப் பெற்றது, 1977 இல் மீண்டும் இணைந்தது,   ஹோண்டுராஸ் 1957 இல் சேர்ந்தது, 1967 இல் விலகி, 2003 இல் மீண்டும் இணைந்தது,  கம்போடியா 1958 இல் சேர்ந்தது, 2003 இல் விலகி, மற்றும் 2009 இல் மீண்டும் இணைந்தார்.   

### உறுப்பினர் அங்கீகரிக்கப்பட்டது
கூடுதலாக மூன்று நாடுகள் IAEA ஆல் உறுப்பினராக அங்கீகரிக்கப்பட்டுள்ளன, மேலும் அவை IAEA சட்டத்தின் ஒப்புதல் கருவிகளை டெபாசிட் செய்தால் அவை உறுப்பினர்களாகும்.  

### மற்ற மாநிலங்கள்
IAEA உடன் எந்த உறவும் இல்லாத மீதமுள்ள ஐ. நா. உறுப்பு நாடுகள் மற்றும் ஐ. நா. பார்வையாளர் நாடு :

* 
* 
* 
* 
* 
* 
* 
* 
* 
* 
* 
* 
* 
* 
* 
*  
 

## மேற்கோள்கள்

## வெளி இணைப்புகள்
IAEA இன் உறுப்பு நாடுகள் - IAEA.org

பகுப்பு:அணுக்கரு தொழில்நுட்பம்
பகுப்பு:பன்னாட்டு அமைப்புகள்
கேலாங்

**கேலாங்** (**Kyelang** (also spelled **Keylong**), இந்தியாவின் இமாச்சலப் பிரதேசம் மாநிலத்தின் வடக்கில் உள்ள இலாகௌள் & ஸ்பிதி மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இமயமலையில் 3,080 மீட்டர் (10,100 அடி) உயரத்தில் அமைந்த கேலாங் ஊர், மணாலிக்கு வடக்கே 71 கிலோ மீட்டர் தொலைவிலும்; இந்திய-திபெத் எல்லையிலிருந்து 120 கிலோ மீட்டர் தொலைவிலும் உள்ளது. லே-மணாலி நெடுஞ்சாலையில் உள்ள அடல் சுரங்கச்சாலை, மணாலி மற்றும் கேலாங் ஊர்களை இணைக்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 319 வீடுகளைக் கொண்ட
கேலாங் ஊரின் மக்கள் தொகை 1150 ஆகும். அதில் ஆண்கள்  606  மற்றும் பெண்கள்  544  ஆக உள்ளனர். பாலின விகிதம் 1000 ஆண்களுக்கு 898  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 95 ஆகவுள்ளனர். இதன் சராசரி  எழுத்தறிவு 83.13%  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 65 மற்றும் 699	ஆகவுள்ளனர். 

## தட்ப வெப்பம்

## மேற்கோள்கள்

## வெளி இணைப்புகள்
* Explore Himachal Lahaul.html
* Indian Government information
* Lonely Planet Online Guide

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
அம்பாலா மக்களவைத் தொகுதி

**அம்பாலா மக்களவைத் தொகுதி** என்பது வட இந்தியாவில் உள்ள அரியானா மாநிலத்தில் உள்ள 10 மக்களவை (நாடாளுமன்றம்) தொகுதிகளில் ஒன்றாகும். இந்த தொகுதி பஞ்சகுலா மற்றும் அம்பாலா மாவட்டங்கள் மற்றும் யமுனாநகர் மாவட்டத்தின் ஒரு பகுதியை உள்ளடக்கியது. இது பட்டியல் சாதி வேட்பாளர்களுக்கு ஒதுக்கப்பட்டுள்ளது.

## சட்டமன்ற தொகுதிகள்
அம்பாலா மக்களவைத் தொகுதியில் ஒன்பது சட்டமன்ற தொகுதிகள் உள்ளன. இவை: 

## நாடாளுமன்ற உறுப்பினர்கள்

## தேர்தல் முடிவுகள்

 
 

## மேற்கோள்கள்

பகுப்பு:யமுனா நகர் மாவட்டம்
பகுப்பு:பஞ்சகுல மாவட்டம்
பகுப்பு:அம்பாலா மாவட்டம்
பகுப்பு:அரியானா மக்களவைத் தொகுதிகள்
சிங்கோ லா

**சிங்கோ லா கணவாய்** (**Shingo-La**) (also known as **Shinku La**) (also known as **Shinku La**) இதனை **சிங்கு லா** கணவாய் என்றும் அழைப்பர். சிங்கோ லா மலைக்கணவாய், இந்தியாவின் லடாக்-இமாச்சலப் பிரதேசம் எல்லையில், இமயமலையில் 5091 மீட்டர் (16,615 அடி) உயரத்தில் அமைந்துள்ளது.
## புவியியல்
சிங்கோ லா கணவாய்க்கு 20 மீட்டருக்கு கீழ் பகுதியில் ஒரு ஏரி/குளம் அமைந்துள்ளது. சிங்கோ லா கணவாய் வழியாக கால்நடையாக லடாக்கில் உள்ள சன்ஸ்கார் மலைப்பகுதி மற்றும் லாகௌல் & ஸ்பிதியை அடையலாம்.இப்பாதையை உள்ளூர் மக்களும், மலையேறிகளும் பயன்படுத்துகின்றனர். சிங்கோ லா கணவாய் 5000 மீட்டர் நீளம் கொண்டது. சிங்கோ லா பகுதியில், கோடைக் காலம் தவிர ஆண்டு முழுவதும் பனிப்பொழிவு இருக்கும் 

இக்கணவாய் சன்ஸ்காரில் உள்ள லுக்நாக் சமவெளியின் நுழைவாயிலாக கருதப்படுகிறது. இதன் அருகில் லாகௌல் & ஸ்பிதி மாவட்ட்தின் சிக்கா கிராமமும்; சன்ஸ்கார்  பகுதியில் கார்ஜியாக் கிராமமும் உள்ளது. சிங்கோ லா கணவாயிலிருந்து இவ்விரண்டு கிராமங்களுக்கு மலையேற்றம் மூலமாக இரண்டு நாளில் அடையலாம். சிங்கோ லா கணவாய்க்கு மலையேற்றம் மூலம் செல்வதற்கான அடிவார முகாம்கள் தார்ச்சா (Darcha) மற்றும் பதும் (Padum) கிராமங்களில் உள்ளது. 
## சிங்கு லா சுரங்கச் சாலை
சிங்கு லா அல்லது சிங்கோ லா கண்வாயில் அமைந்த சிங்கு லா சுரங்கப் பாதை  இமாச்சலப் பிரதேசம் மற்றும் லடாக்கின் எல்லையில் அமைந்துள்ள ஒரு மலைப்பாதை ஆகும். இது 5,091 மீட்டர் உயரத்தில் உள்ளது. 2016ல் எல்லைப்புறச் சாலைகள் அமைப்பு சிங்கு லா  கணவாய்க்கு ஒரு சாலையை அமைத்தது. ஆனால் குளிர்காலத்தில் சாலையை அணுக முடியவில்லை. மேலும் பெரிய சக்கர வாகனங்கள் செல்ல இயலவில்லை. எனவே இதைத் தொடர்ந்து, 2020ம் ஆண்டில், கணவாயில் 13.5 கிலோ மீட்டர் நீளத்திற்கு சுரங்கப்பாதை அமைக்க இந்திய அரசு திட்டமிட்டது. சுரங்கப்பாதை அமைக்க மத்திய அமைச்சரவை சமீபத்தில் ஒப்புதல் அளித்தது. அடல் சுரங்கச்சாலை மற்றும் சிங்கு லா சுரங்கப்பாதை 2025ல் நிறைவடைந்தவுடன், நிம்மு - படும் - தர்ச்சா சாலை ஆண்டு முழுவதும் அணுகப்படும்.

இந்த சுரங்கப்பாதை சன்ஸ்கார் பள்ளத்தாக்கு பொருளாதாரத்தை உயர்த்த உதவும். இச்சுரங்கப் பாதை இமாச்சலப் பிரதேசம் மற்றும் லடாக் இடையே பயண நேரத்தை குறைக்கிறது.

தற்போது லே-மணாலி நெடுஞ்சாலையில் 101 கிலோ மீட்டர் பயணம் செய்து தர்ச்சா சாலையில் சென்று பின்னர் லடாக்கின் சன்ஸ்கார் பகுதிக்குள் நுழைய வேண்டும். குளிர்காலத்தில் இப்பகுதி பெறும் 15-20 அடி உயரப் பனிப்பொழிவு மிகவும் கடினமான தடையாகும். எனவே குளிர்காலத்தில் கிட்டத்தட்ட அனைத்து சாலைகளும் மூடப்படும். சிங்கு லா சுரங்கப்பாதை திறக்கப்பட்டால் இமாச்சலப் பிரதேசத்திலிருந்து லடாக்கின் சன்ஸ்கார் பள்ளத்தாக்கை 365 நாட்களுக்கும் அணுகக்கூடியதாக மாறும்.
### சிங்கு லா சுரங்கப் பாதைத் திட்டம்
4.1 கிலோ மீட்டர் நீளம் கொண்ட சின்குன்லா சுரங்கப் பாதை  வருகிற 2025ம் ஆண்டுக்குள் கட்டி முடிக்க ரூபாய் 1,681.51 கோடி இந்திய அரசு ஒதுக்கியுள்ளது. இதனால் லடாக்கின் மிகவும் பின்தங்கிய பகுதியான சன்ஸ்கார் பகுதியில் உள்ள லுங்னக் பள்ளத்தாக்கில் வசிக்கும் மக்கள் பயன்பெறுபவர்.

## இதனையும் காண்க
* இமயமலையின் சிகரங்கள் மற்றும் கணவாய்கள் பட்டியல்
## மேற்கோள்கள்

பகுப்பு:இமயமலையிலுள்ள கணவாய்கள்
பகுப்பு:இந்தியக் கணவாய்கள்
பகுப்பு:இமாச்சலப் பிரதேசப் புவியியல்
பகுப்பு:லடாக்
ஜெசிக்கா ஆரோ

**ஜெசிக்கா ஆரோ** ( *Jessikka Aro* ) (பிறப்பு: டிசம்பர் 19, 1980) பின்லாந்தின் *யில்*  என்ற பொதுச் சேவை ஒளிபரப்பு நிறுவனத்தில் பணிபுரியும் பத்திரிகையாளர் ஆவார். இவர் *புடின்ஸ் ட்ரோல்ஸ் என்ற* புனைகதை அல்லாத புத்தகத்தை எழுதியுள்ளார்.  செப்டம்பர் 2014 இல், இவர் உருசிய சார்பு இணைய பதிவுகளை விசாரிக்கத் தொடங்கினார். ஆனால் அவர்களின் நடவடிக்கைகளுக்கு இவர் பலியாகிவிட்டார். இந்த துன்புறுத்தலுக்காக அக்டோபர் 2018 இல் மூன்று பேர் குற்றவாளிகள் என தீர்ப்பளிக்கப்பட்டது. 2019 ஆம் ஆண்டில், இவர் அமெரிக்க வெளியுறவுத் துறையிடமிருந்து ஒரு சர்வதேச தைரியமான பெண்கள் விருதைப் பெற இருப்பதாக இவருக்கு அறிவிக்கப்பட்டது. ஆனால் அது விழாவிற்கு சற்று முன்பு ரத்து செய்யப்பட்டது.

## உருசிய பதிவுகள்
கிரெம்லினுடன் இணைக்கப்பட்ட இணைய பதிவுகளின் செயல்கள் "பின்லாந்து மக்களின் பேச்சு சுதந்திரத்திற்கு அச்சுறுத்தல்" என்று ஆரோ கூறினார்.

இணைய நிறுவனத்தை விசாரிப்பதற்காக செயின்ட் பீட்டர்ஸ்பர்க்கிற்குச் சென்ற பிறகு, போலி இணைய கணக்குகளை உருவாக்கி, போலிக் கதைகளை உருவாக்கும் தொழிற்சாலை ஊழியர்களை இவர் நேர்காணல் செய்தார். உருசிய சார்பு ஊழியர்களிடமிருந்து குறிப்பிடத்தக்க பின்னடைவை எதிர்கொண்டார். உருசிய தேசியவாத இணையதளங்கள் இவர் மேற்குலகின் பாதுகாப்பு நிறுவனங்களில் பணிபுரிவதாக விவரித்தன.

## சான்றுகள்

## வெளி இணைப்புகள்
* Jessikka Aro's prize-winning stories on Russian propaganda (Yle Kioski selection of articles in English, Finnish and Russian)

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:பெண் ஊடகவியலாளர்கள்